《与中上人至云间话别》
宋代·释行海

寒云漠漠浦悠悠，短棹同登八月秋。
一寸不磨心似铁，四方无定迹如鸥。
江乡雁过蒹葭冷，雨馆人分蟠蟀愁。
相见有期还惜别，百年能得几交游。

作者简介：释行海（一二二四～？）（生年据本集卷上《癸酉春侨居无为寺归云阁以十五游方今五十为题信笔十首》推算），号雪岑，剡（今浙江嵊县）人（同上书《归剡》）。早年出家，十五岁游方，度宗咸淳三年（一二六七）住嘉兴先福寺。有诗三千馀首，林希逸选取其中近体二百馀首为《雪岑和尚续集》二卷。事见本集林希逸跋。　释行海诗，以《雪岑和尚续集》抄本为底本，校以日本宽文五年（一六六五）刻本。